กรมส่งเสริมการเกษตร เร่งส่งเสริมการดำเนินโครงการตลาดเกษตรถาวร เป็นศูนย์เรียนรู้และจำหน่ายสินค้าทางการเกษตรที่มีคุณภาพ ปลอดภัยจากสารพิษตกค้าง
กรมส่งเสริมการเกษตรเร่งส่งเสริมการดำเนินโครงการตลาดเกษตรถาวร เป็นศูนย์เรียนรู้และจำหน่ายสินค้าทางการเกษตรที่มีคุณภาพ ปลอดภัยจากสารพิษตกค้าง     นายสำราญ สาราบรรณ์ อธิบดีกรมส่งเสริมการเกษตร เปิดเผยว่า กระทรวงเกษตรและสหกรณ์ได้ดำเนินโครงการตลาดเกษตรถาวร เพื่อส่งเสริมให้เกษตรกรทั่วประเทศได้ผลิตสินค้าทางการเกษตรที่มีคุณภาพ ปลอดสารพิษ โดยเปิดพื้นที่ให้เกษตรกรได้นำผลผลิตมาจำหน่ายไปพร้อมๆ กับการบริหารจัดการพื้นที่และผลผลิตในแปลงเกษตรของตนเอง โดยจัดเต้นท์ชั่วคราวสำหรับจำหน่ายสินค้า แนะนำวิธีการขาย จัดวางสินค้าให้ เริ่มดำเนินการมาตั้งแต่ปี 2558 ล่าสุดได้ประเมินผลการดำเนินงานของตลาดที่ประสบความสำเร็จจัดตั้งเป็นตลาดเกษตรถาวรในภูมิภาคต่างๆ จำนวน 7 แห่ง ซึ่งการจัดตั้งเป็นตลาดถาวรนี้จะเป็นศูนย์เรียนรู้ด้านการเกษตรอย่างครบวงจร โดยสินค้าที่วางจำหน่ายเป็นสินค้าของเกษตรกรโดยตรงจึงมีคุณภาพ และปลอดภัยจากสารพิษตกค้าง พร้อมขยายผลการดำเนินงานให้ครอบคลุมทั่วประเทศอธิบดีกรมส่งเสริมการเกษตร ยังกล่าวถึงการแก้ปัญหาหนอนกระทู้ข้าวโพด ที่เป็นศัตรูพืชที่มีถิ่นกำเนิดมาจากแถบแอฟริกา ซึ่งพบการแพร่ระบาดในช่วงเดือนพฤศจิกายนที่ผ่านมา ว่า ได้ประสานการทำงานกับศูนย์จัดการศัตรูพืชชุมชนให้ความช่วยเหลือประชาชนในพื้นที่ต่างๆ ตัดวงจรของตัวอ่อน และออกให้ความรู้กับอาสามัครเกษตรกรที่มีอยู่ทั่วประเทศ